CELEX: 32021D0579
Language: el
Date: 2021-04-08 00:00:00
Title: Απόφαση (ΚΕΠΠΑ) 2021/579 του Συμβουλίου της 8ης Απριλίου 2021 για την τροποποίηση της απόφασης (ΚΕΠΠΑ) 2019/615 σχετικά με τη στήριξη της Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020

9.4.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 123/21
               
            
         ΑΠΟΦΑΣΗ (ΚΕΠΠΑ) 2021/579 ΤΟΥ ΣΥΜΒΟΥΛΙΟΥ
         της 8ης Απριλίου 2021
         για την τροποποίηση της απόφασης (ΚΕΠΠΑ) 2019/615 σχετικά με τη στήριξη της Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Απριλίου 2019, το Συμβούλιο εξέδωσε την απόφαση (ΚΕΠΠΑ) 2019/615 (1).
                  
               
                     (2)
                  
                  
                     Στις 29 Ιουνίου 2020, το Συμβούλιο εξέδωσε την απόφαση (ΚΕΠΠΑ) 2020/906 (2) για την τροποποίηση της απόφασης (ΚΕΠΠΑ) 2019/615.
                  
               
                     (3)
                  
                  
                     Η απόφαση (ΚΕΠΠΑ) 2019/615 προβλέπει περίοδο εφαρμογής 24 μηνών από την ημερομηνία σύναψης της χρηματοδοτικής σύμβασης που αναφέρεται στο άρθρο 3 παράγραφος 3, για τις δραστηριότητες που αναφέρονται στο άρθρο 1 («περίοδος εφαρμογής»).
                  
               
                     (4)
                  
                  
                     Το Γραφείο Αφοπλισμού των Ηνωμένων Εθνών (UNODA) έχει ζητήσει πρόσθετη παράταση της περιόδου εφαρμογής έως τις 15 Οκτωβρίου 2021, λόγω της παγκόσμιας κρίσης COVID-19 και της προσωρινής αναστολής των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2019/615.
                  
               
                     (5)
                  
                  
                     Οι δραστηριότητες που αναφέρονται στο άρθρο 1 της απόφασης (ΚΕΠΠΑ) 2019/615 μπορούν να συνεχιστούν χωρίς καμία επίπτωση όσον αφορά τους χρηματοδοτικούς πόρους έως τις 15 Οκτωβρίου 2021.
                  
               
                     (6)
                  
                  
                     Η απόφαση (ΚΕΠΠΑ) 2019/615 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 5 της απόφασης (ΚΕΠΠΑ) 2019/615 η παράγραφος 2 αντικαθίσταται από το ακόλουθο κείμενο:
            
               
                  «2.   Η παρούσα απόφαση λήγει στις 15 Οκτωβρίου 2021.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 8 Απριλίου 2021.
            
               
                  Για το Συμβούλιο
               
               
                  Ο Πρόεδρος
               
               A.P. ZACARIAS
            
         
         
            (1)  Απόφαση (ΚΕΠΠΑ) 2019/615 του Συμβουλίου, της 15ης Απριλίου 2019, σχετικά με τη στήριξη της Ευρωπαϊκής Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020 (ΕΕ L 105 της 16.4.2019, σ. 25).
         
            (2)  Απόφαση (ΚΕΠΠΑ) 2020/906 του Συμβουλίου, της 29ης Ιουνίου 2020, για την τροποποίηση της απόφασης (ΚΕΠΠΑ) 2019/615 σχετικά με τη στήριξη της Ένωσης στις δραστηριότητες που θα προηγηθούν της διάσκεψης αναθεώρησης των συμβαλλόμενων μερών της Συνθήκης για τη Μη Διάδοση των Πυρηνικών Όπλων (NPT) του έτους 2020 (ΕΕ L 207 της 30.6.2020, σ. 36).